Canolawerkgroepvergadering: 25 Augustus 2011 te Elsenburg
Working Group Minutes / Archives / Canola / 25 Augustus 2011
gehou te Elsenburg op 25 Augustus 2011
Die vergadering word deur Dr De Kock met gebed geopen. Die Voorsitter verwelkom almal teenwoordig.
Mnr Kobus van Tonder PNS
Mnr G Els KKSB (Klein Karoo Saad Bemarking)
Mnr S Cleophos DLWK (op uitnodiging)
Me K Naudé SOILL
Mnr P Marais
Mnr L Wille
12.4 Inligting oor DLWK se Smart Pen
Die notule van die vergadering gehou op 14 Junie 2011 word as gelese beskou en met wysiging goedgekeur.
Daar word besluit dat die notule van die Canolawerkgroep gehou op 14 Junie 2011 na die Bemarkingskomitee verwys word vir plasing op die webblad.
die stande in die Swartland na die onlangse reën op die oomblik baie goed is en dat 'n gemiddelde oes verwag word (indien dit weer in September sal reën!);
die Suid-Kaap 'n baie goeie seisoen beleef (van "mooi" tot "mooier"!), dat 'n goeie gemiddelde opbrengs verwag word en daar reeds teen middel September begin sal word om plat te sny.
Somerreënstreek / Oos-Kaap
Neem kennis dat die stande van die aanplantings onder besproeiing goed is.
Mnr Cerfonteyn is nie beskikbaar vir verslag / vooruitskatting nie.
Neem kennis van die NOK se vierde skatting vir die 2010/2011 produksie-seisoen soos by die sakelys aangeheg.
Volgens beraming van landboubesighede is 14 143 ha in die SSK gebied en 13 400 ha in die Overberg Agri gebied geplant. Totaal van Swartland nog onbekend.
Lupiene word in die Swartland sowel as Suid-Kaap, meestal vir eie gebruik geplant.
Daar word besluit dat die jongste inligting (Julie 2011) soos deur SAGIS verskaf, aanvaar word, naamlik:
Neem kennis dat terugvoering oor die 2011 proefaanplantings gegee word. Die proefbesigtiging in die Swartland is afge­handel en die Suid-Kaap proewe word op 31 Augustus besoek.
S-bemestingsbehoeftes van canola in die produksiegebiede van die Wes-Kaap
Die vergadering bespreek die noodsaaklikheid van die regte swael-inhoud van grond waar canola geplant word. Daar word aanbeveel dat grondontledings gereeld gedoen moet word en dat swaeltoediening daarvolgens moet geskied. Die ideaal vir canola is 6 dele per miljoen. Die swael-inhoud van grond in die Swartland is gemiddeld laer as dié van die grond in die Suid-Kaap. Swael behoort deel van die bemestingspakket vir canola te wees.
Neem kennis en besluit dat die resultate van navorsing wat oor swaelbemesting beplan word, afgewag word.
Neem kennis dat Dr Tribe terugvoering oor die monitering van slakke en isopoda op canola rapporteer. Daar is vanjaar min skade aangerig. Die toestande gedurende planttyd en daarna was goed, wat waarskynlik die effek van slakke aansienlik ver­minder het.
Daar word verder kennis geneem van die CBK se navraag omtrent die effek wat chemiese behandeling van saad wat een jaar oorgehou en die volgende jaar gesaai word, op ontkieming kan hê.
Daar is by die CBK besluit dat daar by die saadmaatskappye hieroor navraag gedoen moet word. Tydens die bespreking word daar ook genoem dat die middel waarmee behandel is en die toestande waarin die saad gedurende die jaar opgeberg is, moontlik ook 'n rol kon speel. Produsente moet seker maak dat saad nie dubbel behandel word nie.
Neem kennis dat mnr Keun terugvoering oor sy besoek aan Amerika rapporteer. Landboubesighede monitor die voorkoms van Sclerotinia en sê dat die persentasie besmetting vanjaar hoër is as gedurende die vorige seisoen.
Neem kennis dat die nuwe Canolafokus gereed is vir publikasie en binnekort beskikbaar sal wees.
Proefbesigtiging Suid-Kaap 31 Augustus
Riversdal Boeredag 1 September
SKOG Dag 8 September
Agri Mega Week 14-16 September
Neem kennis dat die volgende inligting by die sakelys aangeheg is:
Weather damaged canola seed and the importance of test weights;
Regulations relating to the grading, packing and marking of canola intended for sale in the republic of SA;
Australian canola varieties available.
Internasionale samewerking: Australië
Internasionale samewerking: Kanada
Neem kennis dat mnr A Theron en prof A Agenbag oor die afgelope studietoer na Kanada terugvoering gee. 'n Amptelike verslag sal per geleentheid aan die Werkgroep beskikbaar gestel word en die aanbevelings sal opgevolg word.
Daar word gerapporteer dat die moontlikheid van 'n muurkaart oor sekere aspekte van die canola-kalender asook die groei­stadium van plante en die effek van die klimaat daarop, ondersoek word.
SOILL – "Canola paspoort"
Neem kennis dat GSA en SOILL in oorleg met die bedryf 'n lys van middels opgestel het wat vir die gebruik op canola regi­streer moet word. Die aansoek om "minor crop" registrasie is reeds by die Registrateur van Wet 36 ingedien. Terugvoering word afgewag. Intussen sal daar van produsente verwag word om die komende seisoen op 'n "informele basis" reeds die vorm waarop onder andere aangedui moet word watter chemiese middels op gewasse gebruik is, te voltooi.
Daar word verder kennis geneem dat die volgende produsentepryse vir die 2011-seisoen deur SOILL afgekondig is:
Minimum R3 575 per ton
Vaste prys R3 675 per ton
Maksimum R3 825 per ton
'n Agterskot van R250 per ton is vir die 2010 lewerings betaal.
Neem kennis dat die finale verslag van Dr Strauss se navorsingsprojek oor oesverliese vrygestel is en die bestuursopsom­ming ter inligting by die volgende sakelys aangeheg sal word.
Daar word verder kennis geneem dat dr Strauss as sekretaris van die nuutgestigte "Bewaring Wes-Kaap Landbou" ("No-till club") toeligting oor die forum verskaf. Die DLWK het die stigting van die informele gespreksforum vir produsente geïnisieer, maar dit sal deur produsente bedryf word. Die Voorsitter van die Loodskomitee is mnr J Schoonwinkel. Enigeen kan as lid by die forum aansluit.
Inligting vir plasing op die PNS-webblad
Daar word versoek dat lede goeie kleurfoto's (met onderskrifte) vir gebruik op die webblad aan die kantoor beskikbaar moet stel.
Lupien- en canolakonsultasieverslae
Neem kennis dat die volgende artikels ter inligting by die sakelys aangeheg is:
Groter canola-oes met swael en stikstof – Landbouweekblad 2 Julie 2011
Streek is droog by halfpadmerk – Landbouweekblad 12 Augustus 2011
Spreekbeurt: DLWK – Smart Pen
Neem kennis dat mnr Uys van Bayer nie as spreker beskikbaar is nie.
Mnr S Cleophas (Farmer Support Development) verskaf toeligting oor die Smart Pen wat deur die DLWK se voorligters gebruik word.
Publikasies deur Dr Lamprecht
Neem kennis en besluit dat die twee publikasies deur dr Lamprecht ter inligting by die volgende sakelys aangeheg sal word.